Micii tricolori vor întâlni în deplasare selecționata Armeniei, în preliminariile pentru calificarea la Euro 2025. Partida se va disputa marți, 26 martie, de la ora 13:00, pe Armavir Stadium.
Înaintea întâlnirii Armenia U21 – România U21, mijlocașul Ștefan Baiaram a anunțat că și-a stabilit ca obiectiv să marcheze sau să dea o pasă de gol pentru a ajuta la o nouă victorie a formației pregătite de Daniel Pancu.
"Este o grupă dificilă, dar sper să câștigăm în continuare. Avem un grup frumos, suntem uniți, ne cunoaștem bine, acesta este atuul nostru. Îmi doresc să înscriu sau să dau o pasă decisivă.
Masca este din carbon, mă protejează, dar sper să nu o țin foarte mult. Nu mă așteptam să-mi sparg nasul în halul ăsta, am avut o fractură de piramidă nazală. Până m-am obișnuit cu masca mi-a luat timp, trebuia să mă orientez. Trebuie să o port la antrenamente și meciuri pe o perioadă nedeterminată.
Mereu când primesc convocare la națională, mă gândesc să nu ratez, pentru că am avut numeroase ghinioane. Am dat două goluri cu capul de când port masca, poate mă ajută să-mi dau drumul la joc", a declarat Baiaram, pentru frf.tv.
Selecționerul naționalei U21 a României, Daniel Pancu, a convocat 23 de jucători pentru partida cu Armenia din preliminariile Euro 2025, iar cea mai mare surpriză este absența lui Octavian Popescu.
Fotbaliștii convocați sunt următorii:
Naționala României U21 face parte din Grupa E, alături de Elveția, Finlanda, Albania, Muntenegru și Armenia. După primele 5 meciuri disputate, România U21 ocupă locul 2 (10 puncte). Elveția conduce grupa (11 puncte), iar Albania este pe locul 3 (9 puncte).
România U21 a avut șansa să fie lider, însă a primit gol pe finalul jocului din deplasare cu Elveția, ultimul din 2023, și s-a întors acasă doar cu un rezultate de egalitate. Câștigătoarea grupei merge direct la turneul final, în timp ce locul 2 va juca în baraj.